Pontonul, motiv să îți cumperi casă. Americanii dau petreceri pe iahturi și le trebuie "loc de parcare".
Milionarii din SUA au cumpărat mai multe iahturi pe timp de pandemie. Pentru noile lor iahturi, bogații americani caută vile cu ponton. În sudul Floridei au crescut vânzările de vile cu ponton.
În sudul Floridei, una dintre cele mai prospere zone din Statele Unite, au crescut vânzările de vile foarte scumpe cu ponton.Motivul? Americanii bogați au nevoie de un loc unde să-și parcheze iahturile. În această perioadă, milionarii și-au cumpărat multe ambarcațiuni, pentru că sunt locuri bune de dat petreceri în siguranță și departe de restricții.Dar au nevoie de un loc unde să ancoreze iahturile, iar în porturile de agrement nu există prea sunt spații libere.Chad Carroll, broker în Miami, a dat și două exemple pentru New York Post. O casă de 370 de metri pătrați de lângă Miami a fost vândută în iulie cu 2 milioane de dolari.O vilă de 800 de metri pătrați din Fort Lauderdale, supranumit Veneția Americii, este acum pe piață pentru 10 milioane de dolari. Anul trecut fusese cumpărată cu doar 6,5 milioane.